title: Регламент за изпълнение (ЕС) 2016/1937 на Комисията от 4 ноември 2016 година за одобряване на цифлутрин като съществуващо активно вещество за употреба в биоциди от продуктов тип 18 (Текст от значение за ЕИП )

text:
               5.11.2016

               BG

               Официален вестник на Европейския съюз

               L 299/51

         РЕГЛАМЕНТ ЗА ИЗПЪЛНЕНИЕ (ЕС) 2016/1937 НА КОМИСИЯТА
   от 4 ноември 2016 година
   за одобряване на цифлутрин като съществуващо активно вещество за употреба в биоциди от продуктов тип 18
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 528/2012 на Европейския парламент и на Съвета от 22 май 2012 г. относно предоставянето на пазара и употребата на биоциди (1), и по-специално член 89, параграф 1, трета алинея от него,
   като има предвид, че:

               (1)

               С Делегиран регламент (ЕС) № 1062/2014 на Комисията (2) е установен списък на съществуващите активни вещества, които да бъдат оценени с оглед на евентуалното им одобряване за употреба в биоциди. Този списък включва цифлутрин.

               (2)

               На цифлутрина е направена оценка в съответствие с член 16, параграф 2 от Директива 98/8/ЕО на Европейския парламент и на Съвета (3) за употреба в продукти от продуктов тип 18 — инсектициди, акарициди и продукти за борба срещу други артроподи, определен в приложение V към същата директива, който съответства на продуктов тип 18, определен в приложение V към Регламент (ЕС) № 528/2012.

               (3)

               За оценяващ компетентен орган бе определена Германия и на 23 декември 2010 г. тя представи своя доклад за оценката заедно с препоръките си.

               (4)

               В съответствие с член 7, параграф 2 от Делегиран регламент (ЕС) № 1062/2014 на 16 февруари 2016 г. Комитетът по биоцидите изготви становището на Европейската агенция по химикали за употреба в продукти от продуктов тип 18, като взе предвид заключенията на оценяващия компетентен орган.

               (5)

               Съгласно това становище може да се очаква, че биоцидите от продуктов тип 18, които съдържат цифлутрин, отговарят на изискванията на член 5 от Директива 98/8/ЕО, при условие че са спазени определени спецификации и условия, свързани с тяхната употреба.

               (6)

               Поради това е целесъобразно цифлутринът да бъде одобрен за употреба в биоциди от продуктов тип 18 при спазване на определени спецификации и условия.

               (7)

               Преди одобряването на дадено активно вещество следва да се осигури разумен срок, за да се даде възможност на заинтересованите страни да предприемат мерките за подготовка, необходими за спазването на новите изисквания.

               (8)

               Мерките, предвидени в настоящия регламент, са в съответствие със становището на Постоянния комитет по биоцидите,

         ПРИЕ НАСТОЯЩИЯ РЕГЛАМЕНТ:
   Член 1
   Цифлутринът се одобрява като активно вещество за употреба в биоциди от продуктов тип 18 при спазване на спецификациите и условията, посочени в приложението.
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 4 ноември 2016 година.

            За Комисията

            Председател

         Jean-Claude JUNCKER

      (1)  ОВ L 167, 27.6.2012 г., стр. 1.

      (2)  Делегиран регламент (ЕС) № 1062/2014 на Комисията от 4 август 2014 г. относно работната програма за системно проучване на всички съществуващи активни вещества, съдържащи се в биоциди, посочени в Регламент (ЕС) № 528/2012 на Европейския парламент и на Съвета (ОВ L 294, 10.10.2014 г., стр. 1).

      (3)  Директива 98/8/ЕО на Европейския парламент и на Съвета от 16 февруари 1998 г. относно пускането на пазара на биоциди (ОВ L 123, 24.4.1998 г., стр. 1).

      ПРИЛОЖЕНИЕ

                  Общоприето наименование

                  Наименование по IUPAC
                  Идентификационни номера

                  Минимална степен на чистота на активното вещество (1)

                  Дата на одобрението

                  Дата на изтичане на одобрението

                  Продуктов тип

                  Специални условия

                  Цифлутрин

                  Наименование по IUPAC:
                  (RS),-α-циано-4-флуоро-3-феноксибензил-(1 RS, 3RS; 1RS, 3SR)-3-(2,2-дихлоровинил)-2,2-диметилциклопропанкарбоксилат
                  Номер на ЕО: 269-855-7
                  CAS №: 68359-37-5

                  955 g/kg (95,5 % тегловни)

                  1 март 2018 г.

                  28 февруари 2028 г.

                  18

                  Разрешенията за биоциди се издават при изпълнение на следните условия:

                              1)

                              В оценката на продукта трябва да се обърне особено внимание на експозициите, рисковете и ефикасността, свързани с всякакъв вид употреба, обхванат от заявление за издаване на разрешение, но неразгледан в оценката на риска на активното вещество на равнището на Съюза.

                              2)

                              Предвид установените рискове за оценените видове употреба, в оценката на продукта се обръща особено внимание на:

                                          а)

                                          повърхностните води и утайките за продукти, използвани в жилищни сгради и помещения за животни с изхвърляне в пречиствателните станции за отпадъчни води;

                                          б)

                                          повърхностните води и утайките за продукти, използвани в помещения за животни с пряко изхвърляне в повърхностните води;

                                          в)

                                          повърхностните води и утайките след наторяване на земеделски почви за продукти, използвани в помещения за животни.

                              3)

                              За продукти, които могат да доведат до наличието на остатъчни вещества в храни или фуражи, се проверява необходимостта от определяне на нови или изменяне на съществуващите максимално допустими граници на остатъчните вещества (МДГОВ) в съответствие с Регламент (ЕО) № 470/2009 на Европейския парламент и на Съвета (2) или Регламент (ЕО) № 396/2005 на Европейския парламент и на Съвета (3), като се предприемат всички подходящи мерки за ограничаване на риска, за да се гарантира, че приложимите МДГОВ няма да бъдат превишени.

         (1)  Посочената в тази графа чистота е минималната степен на чистота на активното вещество, оценено в съответствие с член 89, параграф 1 от Регламент (ЕС) № 528/2012. Активното вещество в пуснатия на пазара продукт може да бъде със същата или различна чистота, ако е доказана техническата му равностойност с оцененото активно вещество.

         (2)  Регламент (ЕО) № 470/2009 на Европейския парламент и на Съвета от 6 май 2009 г. относно установяване на процедури на Общността за определяне на допустимите стойности на остатъчни количества от фармакологичноактивни субстанции в храни от животински произход, за отмяна на Регламент (ЕИО) № 2377/90 на Съвета и за изменение на Директива 2001/82/ЕО на Европейския парламент и на Съвета и на Регламент (ЕО) № 726/2004 на Европейския парламент и на Съвета (ОВ L 152, 16.6.2009 г., стр. 11).

         (3)  Регламент (ЕО) № 396/2005 на Европейския парламент и на Съвета от 23 февруари 2005 г. относно максимално допустимите граници на остатъчни вещества от пестициди във и върху храни или фуражи от растителен или животински произход и за изменение на Директива 91/414/ЕИО на Съвета (ОВ L 70, 16.3.2005 г., стр. 1).


title: Регламент за изпълнение (ЕС) 2015/113 на Комисията от 26 януари 2015 година за определяне на количествата, които следва да бъдат добавени към определените за подпериода от 1 април до 30 юни 2015 г. количества в рамките на тарифните квоти, открити по силата на Регламент (ЕО) № 539/2007 в сектора на яйцата и за яйчен албумин

text:
               27.1.2015

               BG

               Официален вестник на Европейския съюз

               L 20/36

         РЕГЛАМЕНТ ЗА ИЗПЪЛНЕНИЕ (ЕС) 2015/113 НА КОМИСИЯТА
   от 26 януари 2015 година
   за определяне на количествата, които следва да бъдат добавени към определените за подпериода от 1 април до 30 юни 2015 г. количества в рамките на тарифните квоти, открити по силата на Регламент (ЕО) № 539/2007 в сектора на яйцата и за яйчен албумин
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 на Съвета (1), и по-специално член 188, параграфи 2 и 3 от него,
   като има предвид, че:

               (1)

               С Регламент (ЕО) № 539/2007 на Комисията (2) се откриват годишни тарифни квоти за внос на продукти в сектора на яйцата и за яйчен албумин.

               (2)

               Количествата, за които се отнасят заявленията за лицензии за внос, подадени от 1 до 7 декември 2014 г. за подпериода от 1 януари до 31 март 2015 г., са по-ниски от наличните количества. Поради това е целесъобразно да се определят количествата, за които не са били подадени заявления, и тези количества да бъдат добавени към определените за следващия квотен подпериод количества.

               (3)

               За да се гарантира ефективността на мярката, настоящият регламент следва да влезе в сила в деня на публикуването му в Официален вестник на Европейския съюз,

         ПРИЕ НАСТОЯЩИЯ РЕГЛАМЕНТ:
   Член 1
   Количествата, за които не са подадени заявления за лицензии за внос по силата на Регламент (ЕО) № 539/2007 и които следва да бъдат добавени към подпериода от 1 април до 30 юни 2015 г., са посочени в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 26 януари 2015 година.

            За Комисията,

            от името на председателя,

         Jerzy PLEWA

            Генерален директор на генерална дирекция „Земеделие и развитие на селските райони“

      (1)  ОВ L 347, 20.12.2013 г., стр. 671.

      (2)  Регламент (ЕО) № 539/2007 на Комисията от 15 май 2007 г. за откриване и управление на вносни тарифни квоти в сектора на яйцата и за яйчен албумин (ОВ L 128, 16.5.2007 г., стр. 19).

      ПРИЛОЖЕНИЕ

                  Пореден №

                  Количества, за които не са подадени заявления и които следва да бъдат добавени към наличните количества за подпериода от 1 април до 30 юни 2015 г.
                  (в kg, изразено в еквивалент на яйца с черупки)

                  09.4015

                  108 000 000

                  09.4401

                  3 632 368

                  09.4402

                  9 854 500


title: Регламент за изпълнение (ЕС) № 394/2014 на Комисията от 16 април 2014 година за установяване на стандартни стойности при внос с цел определяне на входната цена на някои плодове и зеленчуци

text:
               17.4.2014

               BG

               Официален вестник на Европейския съюз

               L 115/22

         РЕГЛАМЕНТ ЗА ИЗПЪЛНЕНИЕ (ЕС) № 394/2014 НА КОМИСИЯТА
   от 16 април 2014 година
   за установяване на стандартни стойности при внос с цел определяне на входната цена на някои плодове и зеленчуци
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (1),
   като взе предвид Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
   като има предвид, че:

               (1)

               В изпълнение на резултатите от Уругвайския кръг на многостранните търговски преговори в Регламент за изпълнение (ЕС) № 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.

               (2)

               Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) № 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,

         ПРИЕ НАСТОЯЩИЯ РЕГЛАМЕНТ:
   Член 1
   Стандартните стойности при внос, посочени в член 136 от Регламент за изпълнение (ЕС) № 543/2011, са определени в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 16 април 2014 година.

            За Комисията,

            от името на председателя,

         Jerzy PLEWA

            Генерален директор на генерална дирекция „Земеделие и развитие на селските райони“

      (1)  ОВ L 299, 16.11.2007 г., стр. 1.

      (2)  ОВ L 157, 15.6.2011 г., стр. 1.

      ПРИЛОЖЕНИЕ
      Стандартни стойности при внос за определяне на входната цена на някои плодове и зеленчуци

                  (EUR/100 kg)

                  Код по КН

                  Код на третa държавa (1)

                  Стандартна стойност при внос

                  0702 00 00

                  IL

                  210,1

                  MA

                  63,8

                  TN

                  100,9

                  TR

                  99,8

                  ZZ

                  118,7

                  0707 00 05

                  AL

                  71,7

                  MA

                  39,8

                  MK

                  58,5

                  TR

                  121,4

                  ZZ

                  72,9

                  0709 93 10

                  MA

                  35,6

                  TR

                  89,6

                  ZZ

                  62,6

                  0805 10 20

                  EG

                  47,3

                  IL

                  68,2

                  MA

                  51,1

                  TN

                  47,1

                  TR

                  50,1

                  ZZ

                  52,8

                  0805 50 10

                  MA

                  35,6

                  TR

                  82,2

                  ZZ

                  58,9

                  0808 10 80

                  AR

                  91,3

                  BR

                  95,9

                  CL

                  95,0

                  CN

                  111,0

                  MK

                  21,6

                  NZ

                  139,8

                  US

                  177,3

                  ZA

                  130,1

                  ZZ

                  107,8

                  0808 30 90

                  AR

                  96,4

                  CL

                  120,0

                  CN

                  82,0

                  ZA

                  99,8

                  ZZ

                  99,6

         (1)  Номенклатура на държавите, определена с Регламент (ЕО) № 1833/2006 на Комисията (ОВ L 354, 14.12.2006 г., стр. 19). Код „ZZ“ означава „с друг произход“.


title: Регламент за изпълнение (ЕС) № 71/2013 на Комисията от 25 януари 2013 година за изменение на Регламент (ЕС) № 206/2010 по отношение на вписването за Уругвай в списъка на третите страни, територии или части от тях, от които е разрешено въвеждането на прясно месо в Съюза, и за поправка на посочения регламент по отношение на образеца на ветеринарен сертификат за животни от рода на овцете и козите, предназначени за разплод или отглеждане след вноса  текст от значение за ЕИП

text:
               26.1.2013

               BG

               Официален вестник на Европейския съюз

               L 26/7

         РЕГЛАМЕНТ ЗА ИЗПЪЛНЕНИЕ (ЕС) № 71/2013 НА КОМИСИЯТА
   от 25 януари 2013 година
   за изменение на Регламент (ЕС) № 206/2010 по отношение на вписването за Уругвай в списъка на третите страни, територии или части от тях, от които е разрешено въвеждането на прясно месо в Съюза, и за поправка на посочения регламент по отношение на образеца на ветеринарен сертификат за животни от рода на овцете и козите, предназначени за разплод или отглеждане след вноса
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2004/68/ЕО на Съвета от 26 април 2004 г. относно определяне на ветеринарно-санитарните правила за внос и транзит в Общността на някои живи копитни животни, за изменение на Директиви 90/426/ЕИО и 92/65/ЕИО и за отмяна на Директива 72/462/ЕИО (1), и по-специално член 6, параграф 1, член 7, буква д) и член 13, параграф 1 от нея,
   като взе предвид Директива 2002/99/ЕО на Съвета от 16 декември 2002 г. за установяване на ветеринарно-санитарни правила, регулиращи производството, преработката, разпространението и пускането на пазара на продукти от животински произход за консумация от човека (2), и по-специално член 8, уводното изречение и параграфи 1 и 4 от нея,
   като има предвид, че:

               (1)

               С Регламент (ЕС) № 206/2010 на Комисията (3) се определят изискванията за ветеринарно сертифициране за въвеждането в Съюза на определени пратки живи животни или прясно месо. С него също така се установяват списъци на трети страни, територии или части от тях, които отговарят на определени критерии и от които съответно може да бъдат въвеждани пратки в Съюза.

               (2)

               С Регламент (ЕС) № 206/2010 се разрешава вносът на прясно обезкостено и зряло месо от животни от рода на едрия рогат добитък от цялата територия на Уругвай.

               (3)

               Уругвай е страна, която е свободна от болестта шап, но в която се практикува ваксинация. Съответно общият здравен статус на животните от рода на едрия рогат добитък е различен от този в Съюза. Поради това се разрешава износът от Уругвай единствено на прясно обезкостено и зряло месо от животни от рода на едрия рогат добитък. В изискванията по отношение на вноса се предвижда, че животните от рода на едрия рогат добитък, предназначени за клане с цел износ на прясно месо за Съюза, се изпращат директно от стопанството на произход в кланицата. С това правило се изключва възможността множество малки стопанства да произвеждат за пазара на Съюза, тъй като преди клане техните животни винаги минават през събирателни центрове или пазари на животни.

               (4)

               При одит от страна на Съюза, проведен през март 2012 г., бе потвърдено, че системата на Уругвай за идентифициране и регистриране на движението позволява на сертифициращите ветеринарни лекари да проверяват предишното местонахождение на животните. Съответно чрез системата се гарантира, че животните са пребивавали 40 дни в едно стопанство, преди да бъдат транспортирани до кланицата. Също така Уругвай може да гарантира, че изискванията на Съюза по отношение на вноса във връзка със здравето на животните за животни от рода на едрия рогат добитък, предназначени за клане с цел износ на прясно обезкостено и зряло месо от животни от рода на едрия рогат добитък за Съюза, са спазени дори когато животните минават през събирателни центрове и/или тържища преди клане поради наличието на система, която идентифицира всички животни от рода на едрия рогат добитък поотделно, така че те могат да бъдат проследени обратно до своя произход.

               (5)

               Съответно Уругвай предоставя достатъчно гаранции, че всички животни от рода на едрия рогат добитък, чието месо е предназначено за износ за Съюза, имат един и същ здравен статус при преминаването си през събирателен център (в т.ч. и тържища) в Уругвай преди клане. Следователно вписването за тази страна в списъка в част 1 от приложение II към Регламент (ЕС) № 206/2010 следва да бъде адаптирано.

               (6)

               В две препратки към бележки под линия в част II.2 от образеца на сертификат „OVI-X“, включен в част 2 от приложение I към Регламент (ЕС) № 206/2010, е допусната грешка. Поради това Регламент (ЕС) № 206/2010 следва да бъде съответно изменен и поправен.

               (7)

               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,

         ПРИЕ НАСТОЯЩИЯ РЕГЛАМЕНТ:
   Член 1
   Разпоредби за изменение
   В част 1 от приложение II към Регламент (ЕС) № 206/2010 редът относно Уругвай се заменя със следното:

                  Код по ISO и име на третата страна

                  Код на територията

                  Описание на третата страна, територията или частта от нея

                  Ветеринарен сертификат

                  Специфични условия

                  Крайна дата (2)

                  Начална дата (3)

                  Образец/образци

                  ДГ

                  1

                  2

                  3

                  4

                  5

                  6

                  7

                  8

                  „UY — Уругвай

                  UY-0

                  Цялата страна

                  EQU

                  BOV

                  A и J

                  1

                  1 ноември 2001 г.“

                  OVI

                  A

                  1

   Член 2
   Разпоредби за поправка
   В част 2 от приложение I към Регламент (ЕС) № 206/2010 част II от образеца на сертификат „OVI-X“ се поправя, както следва:

               а)

               в точка II.2.8 текстът:

                           „(1)
                              или [II.2.8.2.

                           са животни, предназначени за производство, родени и непрекъснато отглеждани в стопанства, където никога не е диагностициран случай на болестта скрейпи;]“

                     се заменя със следното:

                           „(2) или [II.2.8.2.

                           са животни, предназначени за производство, родени и непрекъснато отглеждани в стопанства, където никога не е диагностициран случай на болестта скрейпи;]“

               б)

               в точка II.2.9 уводният текст:
               „са изпратени/са били изпратени (1) от стопанството(ата) на произход, без да са преминали през никакви пазари,“
               се заменя със следното:
               „са изпратени/са били изпратени (2) от стопанството(ата) на произход, без да са преминали през никакви пазари,“

         Член 3
   Влизане в сила
   Настоящият регламент влиза в сила на двадесетия ден след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 25 януари 2013 година.

            За Комисията

            Председател

         José Manuel BARROSO

      (1)  ОВ L 139, 30.4.2004 г., стр. 321.

      (2)  ОВ L 18, 23.1.2003 г., стр. 11.

      (3)  ОВ L 73, 20.3.2010 г., стр. 1.


title: Регламент за изпълнение (ЕС) 2017/1482 на Комисията от 17 август 2017 година за изменение на Регламент за изпълнение (ЕС) № 861/2013 на Съвета за налагане на окончателно изравнително мито и за окончателно събиране на временното мито, наложено върху вноса на някои видове телове от неръждаеми стомани с произход от Индия, по отношение на кодовете по ТАРИК на оказалите съдействие производители износители, които не са включени в извадката

text:
               18.8.2017

               BG

               Официален вестник на Европейския съюз

               L 214/1

         РЕГЛАМЕНТ ЗА ИЗПЪЛНЕНИЕ (ЕС) 2017/1482 НА КОМИСИЯТА
   от 17 август 2017 година
   за изменение на Регламент за изпълнение (ЕС) № 861/2013 на Съвета за налагане на окончателно изравнително мито и за окончателно събиране на временното мито, наложено върху вноса на някои видове телове от неръждаеми стомани с произход от Индия, по отношение на кодовете по ТАРИК на оказалите съдействие производители износители, които не са включени в извадката
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) 2016/1036 на Европейския парламент и на Съвета от 8 юни 2016 г. за защита срещу дъмпингов внос от страни, които не са членки на Европейския съюз (1) („основния регламент“),
   като има предвид, че:

               (1)

               В приложението към Регламент за изпълнение (ЕС) № 861/2013 на Съвета (2), поправен с поправка по отношение на наименованията на две дружества (3), се съдържа списък на оказали съдействие индийски производители износители, които не са включени в извадката.

               (2)

               След публикуването на Регламент за изпълнение (ЕС) 2017/220 на Комисията (4) за изменение на Регламент за изпълнение (ЕС) № 1106/2013 на Съвета (5) за налагане на окончателно антидъмпингово мито върху вноса на някои видове телове от неръждаеми стомани с произход от Индия допълнителните кодове по ТАРИК, предоставени с Регламент за изпълнение (ЕС) № 861/2013, вече не са правилни за някои дружества, изброени в посоченото приложение. Това се дължи на факта, че конкретните допълнителни кодове по ТАРИК следва вече да отговарят на тези в Регламент за изпълнение (ЕС) 2017/220.

               (3)

               Поради това приложението към Регламент за изпълнение (ЕС) № 861/2013 следва да бъде съответно поправено.

               (4)

               Поправените разпоредби следва да се прилагат от датата на влизане в сила на Регламент за изпълнение (ЕС) 2017/220,

         ПРИЕ НАСТОЯЩИЯ РЕГЛАМЕНТ:
   Член 1
   Таблицата в приложението към Регламент за изпълнение (ЕС) № 861/2013, съдържаща кодовете по ТАРИК на оказалите съдействие индийски производители износители, които не са включени в извадката, се коригира в съответствие със следната таблица:

                  „Наименование на дружеството

                  Град

                  Допълнителен код по ТАРИК

                  Bekaert Mukand Wire Industries

                  Lonand, Tal. Khandala, Satara District, Maharastra

                  C189

                  Bhansali Bright Bars Pvt. Ltd

                  Mumbai, Maharashtra

                  C190

                  Bhansali Stainless Wire

                  Mumbai, Maharashtra

                  C191

                  Chandan Steel

                  Mumbai, Maharashtra

                  C192

                  Drawmet Wires

                  Bhiwadi, Rajastan

                  C193

                  Garg Inox

                  Bahadurgarh, Haryana and Pune, Maharashtra

                  B931

                  Jyoti Steel Industries Ltd.

                  Mumbai, Maharashtra

                  C194

                  Macro Bars and Wires

                  Mumbai, Maharashtra

                  B932

                  Mukand Ltd.

                  Thane

                  C195

                  Nevatia Steel & Alloys

                  Mumbai, Maharashtra

                  B933

                  Panchmahal Steel Ltd.

                  Dist. Panchmahals, Gujarat

                  C196 “

   Член 2
   Настоящият регламент влиза в сила в деня след деня на публикуването му в Официален вестник на Европейския съюз.

   Член 1 обаче се прилага от 10 февруари 2017 г.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 17 август 2017 година.

            За Комисията

            Председател

         Jean-Claude JUNCKER

      (1)  ОВ L 176, 30.6.2016 г., стр. 21.

      (2)  ОВ L 240, 7.9.2013 г., стр. 1.

      (3)  ОВ L 251, 26.9.2015 г., стр. 17.

      (4)  ОВ L 34, 9.2.2017 г., стр. 21.

      (5)  ОВ L 298, 8.11.2013 г., стр. 1.